
- Срокът за подаване на годишни данъчни декларации по чл. 50 от Закона за данъка върху доходите на физическите лица за финансова 2022 г. е от 10.01.2023 г. до 02.05.2023 г. вкл.;

-Срокът за подаване на данъчни декларации за финансова 2022 г. от ЕТ и земеделските производители, избрали да се облагат като ЕТ е от 01.03.2023 г. до 30.06.2023 г.

-По електронен път годишната данъчна декларация се подава от физическото лице чрез Персонален идентификационен код /ПИК/, който се издава от всеки офис на НАП в страната или чрез квалифициран електронен подпис /КЕП/;

-Срокът за ползване на отстъпка от 5 % е до 31.03.2023 г. за годишни данъчни декларации за 2022 г. подадени по Интернет, при условие, че към датата на подаване на декларацията лицето да няма задължения към НАП и данъкът за довнасяне по годишната декларация е внесен в срок до 31 март 2023 г.;

- Задължително условие за ползване на облекчение за деца или ползване на облекчение с валидно Решение от ТЕЛК с 50 и над 50 на сто намалена работоспособност е към датата на подаване на декларацията лицето да няма задължения към НАП. Лицата могат да се възползват от е-услугата за проверка /с ПИК или КЕП/ и заплащане на налични задължения, преди подаване на декларацията;

-Задълженията към НАП могат да бъдат платени с дебитна/кредитна карта чрез инсталираните ПОС терминали в салона за обслужване без начисляване на допълнителна такса за превода.

-Земеделските стопани могат веднъж годишно да коригират подадените вече данъчни декларации в срок до 30.09.2023 г.

-От 01.01.2023 г. няма промяна в реда за плащане на задължения, администрирани от НАП, определен от Министъра на финансите както и в сметките и кодовете за вид плащане;

- Видът на осигуряването може да се променя от самоосигуряващите се лица по смисъла на Кодекса за социално осигуряване в т.ч. регистрирани земеделски стопани и тютюнопроизводители, до 31 януари на съответната календарна година;


За повече информация:
-телефон 0700 18 700, на който гражданите могат да получават актуална данъчна и осигурителна информация, както и да подават сигнали за корупционни действия на служители на приходната администрация;
- имейл адрес на офис на НАП Кърджали: td_kardzhali@ro09.nra.bg 
-имейл адрес на Информационен център на НАП: infocenter@nra.bg 
-страницата на НАП в Интернет: www.nap.bg
 -Портал за електронни услуги на НАП: portal.nra.bg
-страница на НАП във Фейсбук: www.facebook.com/NationalRevenueAgency


